
О Б Я В Л Е Н И Е

„Университетска многопрофилна болница за активно лечение – Бургас” АД – град Бургас, 8000 Бургас, бул.”Стефан Стамболов” 73, тел. 056/810547, на основание чл.89, чл.90, ал.1 и ал.2 и чл.91, ал.1 и ал.2  от Кодекса на труда, във връзка с чл.68, ал.7 от Закона за лечебните заведения и чл.13, ал.2 от Правилника за устройството, дейността и вътрешния ред на „УМБАЛ – Бургас” АД – град Бургас, ОБЯВЯВА конкурс за заемане на длъжността „Лекар, началник отделение/клиника/“  в „Университетска многопрофилна болница за активно лечение – Бургас” АД – град Бургас при условията на трудов договор за срок от 3 /три/ години за следните отделения/клиники:
1. Лекар, началник на Отделение по хемодиализа

2. Лекар, началник на Отделение по очни болести

3. Лекар, началник на Отделение по анестезиология и интензивно лечение

4. Лекар, началник на Отделение по нервни болести
5. Лекар, началник на Отделение по обща и клинична патология
6. Лекар, началник на Отделение за продължително лечение
7. Началник на Клиника по ревматология
ИЗИКВАНИЯ ЗА ЗАЕМАНЕ НА ДЛЪЖНОСТТА:
1. Да притежават образователно – квалификационна степен „магистър” по медицина;

2. Да имат придобита специалност по профила на конкретното отделение/клиника, за което кандидатстват;

3. Да имат трудов стаж и квалификация  съгласно изискванията, заложени в съответния утвърден и действащ в момента на провеждане на конкурса медицински стандарт и други нормативни документи. В случаите, в които няма действащ медицински стандарт или в медицинския стандарт по съответната специалност не е посочен минимален трудов стаж по специалността да притежава не по-малко от 3 /три/ години стаж по специалността в лечебно заведение за болнична помощ за длъжност „началник отделение“ и не по-малко от 5 /пет/ години стаж по специалността в лечебно заведение за болнична помощ за длъжност „началник клиника“ на Клиника по ревматология. 
За позицията „Лекар, началник отделение“ на Отделение за продължително лечение за стаж по специалността да се зачита трудов стаж в лечебно заведение за болнична помощ по специалност с терапевтична насоченост /Вътрешни болести, Гастроентерология, Ендокринология и болести на обмяната, Кардиология, Нефрология, Клинична хематология, Пневмология и фтизиатрия, Ревматология, Нервни болести, Спешна медицина или АИЛ/ или по специалност с хирургична насоченост / Хирургия, Неврохирургия, Ортопедия и травматология, Урология/

4.  Кандидатът да е хабилитирано лице, съгласно чл. 68, ал. 2 от Закона за лечебните заведения за длъжността „началник клиника“ на Клиника по ревматология;
5. Да притежават документ удостоверяващ квалификация по здравен мениджмънт – препоръчително, с тежест при оценяване на кандидата
6. Да нямат наложени дисциплинарни наказания по КТ, действащи в момента на кандидатстване и провеждане  на конкурса.
7. Да не са осъждани за престъпление от общ характер и да не са лишени от правото да упражняват професията.
НАЧИН НА ПРОВЕЖДАНЕ НА КОНКУРСА: по документи и чрез събеседване.

НЕОБХОДИМИ ДОКУМЕНТИ ЗА УЧАСТИЕ В КОНКУРСА:
ПЛИК № 1

1. Заявление за участие в конкурса;

2. Професионална биография;

3. Копие от диплома за завършено висше медицинско образование – заверено от кандидата;

4. Копие от диплома за придобита специалност – заверено от кандидата;

5. Копие от документ удостоверяващ квалификация по здравен мениджмънт – заверено от кандидата;

6. Копие на квалификационни документи от проведени курсове – заверени от кандидата;

7. Копие на документи, удостоверяващи получени научни степени   –  само за кандидатите за  длъжността „началник клиника“ на Клиника по ревматология - заверено от кандидата;

8. Копие на документ, удостоверяващ заемана хабилитирана академична длъжност - само за кандидатите за длъжността „началник клиника“ на Клиника по ревматология – заверено от кандидата;
9. Удостоверение за придобит трудов стаж по специалността в лечебно заведение за болнична помощ;

10. Медицинско удостоверение –  оригинал;

11. Медицинско свидетелство от Център за психично здраве –  оригинал;

12. Свидетелство за съдимост –  оригинал;

13. Удостоверение, издадено от последния работодател за липса на наложени дисциплинарни наказания, действащи в момента на кандидатстване и провеждане на конкурса;

14. Документ от ВУЗ, удостоверяващ извършване на преподавателска дейност към момента на кандидатстване и провеждане на конкурса – само за кандидатите за длъжността „началник клиника“ на Клиника по ревматология;

15. Удостоверение за актуално членство в РК на  БЛС –  оригинал; 

ПЛИК № 2

16. Писмен идеен  проект, представен в 2 оригинални екземпляра.

 „Развитие и управление на отделението/клиниката. Медицинска и икономическа ефективност на отделението/клиниката, контрол върху разходите и качеството на дейността през следващите три години, съобразено с дейността на болницата, медицинските стандарти по съответните специалности и действащото в страната законодателство“.

         В структурата на писмения проект  да бъдат включени елементите обособени като отделни глави, описани подробно в Заповед № РД-05-504/06.08.2026 г. и Заповед № РД-05-505/06.08.2026 г. на Изпълнителния директор на „УМБАЛ- Бургас“ АД и публикувани в интернет в сайта на лечебното заведение.

ПРЕДИ  подаване на документите кандидатите имат право да получат и да се запознаят с писмената длъжностна характеристика за длъжността „лекар, началник отделение/клиника/” в „УМБАЛ – Бургас” АД в отдел „Човешки ресурси, СДО и научна дейност” на „УМБАЛ – Бургас” АД.

ДОКУМЕНТИТЕ за участие в конкурса се подават в Деловодството на „УМБАЛ – Бургас” АД в 30-дневен срок, считано от деня следващ датата на публикуване на обявата. Ако срокът изтича в неработен ден, за последен ден на срока се счита първият работен ден след изтичането му.

С доброволното предоставяне на документите и лична информация от кандидатите се счита, че дават изричното си съгласие личните им данни да се съхраняват, обработват и използват за целите на подбора за заемане на съответната  длъжност.

Справки: тел.056/810595, Отдел „Човешки ресурси, СДО и научна дейност”
